তারুণ্যের উচ্ছ্বাস আগামীকাল আয়োজন করেছে ছোটদের আবৃত্তি অনুষ্ঠান। চট্টগ্রাম জেলা শিল্পকলা একাডেমি মিলনায়তনে এবারের আয়োজনের শিরোনাম ‘মেঘের কোলে রোদ হেসেছে’। সন্ধ্যা ৬টায় অনুষ্ঠিতব্য এ আয়োজনের প্রধান অতিথি থাকবেন চট্টগ্রাম প্রেসক্লাবের সাবেক সভাপতি ও রূপালী ব্যাংক লিমিটেডের পরিচালক আবু সুফিয়ান। অনুষ্ঠান উদ্বোধন করবেন জনপ্রিয় আবৃত্তিশিল্পী মাহিদুল ইসলাম। তারুণ্যের উচ্ছ্বাস উপদেষ্টা শিশুসাহিত্যিক রাশেদ রউফের সভাপতিত্বে বিশেষ অতিথি থাকবেন চট্টগ্রাম বিশ্ববিদ্যালয়ের দর্শন বিভাগের অধ্যাপক মাছুম আহমেদ। অনুষ্ঠানের আবৃত্তি আয়োজনে একক ও বৃন্দ পরিবেশনায় তারুণ্যের উচ্ছ্বাসের অর্ধশতাধিক শিশুশিল্পী অংশগ্রহণ করবে। প্রেস বিজ্ঞপ্তি।